4. ORDSTILLING

Ordstilling er rækkefølgen af subjekt [grundled] og verballed [udsagnsled] i en sætning. Hvis subjektet [grundledet] står før verballedet [udsagnsledet], taler vi om ’ligefrem ordstilling’. Hvis verballedet [udsagnsledet] (eller en del heraf) står før subjektet [grundledet], taler vi om ’omvendt ordstilling’.

På dansk veksler man tit mellem ligefrem og omvendt ordstilling.

**Dansk har omvendt ordstilling:**

**• når en hovedsætning står efter en bisætning,**

[insert ”22\_1.png”]

**• når en sætning starter med et adverbium [biord] eller et adverbialled [biled],**

[insert ”22\_2.png”]

**• ved spørgsmål.**

[insert ”22\_3.png”]

Modsat dansk har engelsk sjældent omvendt ordstilling.

**Ligefrem ordstilling:**

**Engelsk har som hovedregel altid ligefrem ordstilling.**

[insert ”22\_4.png”]

**Omvendt ordstilling:**

**Engelsk har omvendt ordstilling ved spørgende hovedsætninger.**

[insert ”23\_1.png”]

NB! I mange spørgende hovedsætninger har engelsk *do*-omskrivning, og her er det så *do*/*does*/*did*, som kommer før subjektet [grundledet].

[insert ”23\_2.png”]

**Foreløbigt grundled:**

På dansk bruger vi tit ’der’ som foreløbigt subjekt [grundled] i en sætning.

[insert ”24\_1.png”]

**Som hovedregel anvender man aldrig foreløbigt subjekt [grundled] på engelsk.**

[insert ”24\_2.png”]

**Kun hvis en sætnings hovedverbum [hovedudsagnsord] er en form af *to be*, bruger engelsk foreløbigt subjekt [grundled].**

[insert ”24\_3.png”]

Som tidligere nævnt har engelsk ligefrem ordstilling undtagen ved spørgende hovedsætninger. Der findes dog yderligere et par områder, hvor der anvendes omvendt ordstilling.

**Engelsk har omvendt ordstilling:**

**når en sætning indledes med et nægtende eller indskrænkende adverbium [biord]/adverbialled [biled] (*never, nor, neither, only, seldom, hardly, rarely, not before, not until, not only, not once*),**

[insert ”25\_1.png”]

NB! Man kan dog ofte vælge at placere det nægtende eller indskrænkende adverbium [biord]/adverbialled [biled] inde i sætningen. Gør man det, har engelsk ligefrem ordstilling.

[insert ”25\_2.png”]

**når man i en bisætning har et underforstået *if.***

[insert ”25\_3.png”]

NB! Hvis *if* medtages, har vi igen ligefrem ordstilling.

[insert ”25\_4.png”]